[ca] L'hepatitis C és una de les principals causes de cirrosi i carcinoma hepatocel·lular a nivell mundial. El 2015, l'Organització Mundial de la Salut (OMS) va elaborar un pla estratègic per a l'eliminació de les hepatitis víriques com a problema de salut pública el 2030. Per tal d'aconseguir-ho, és necessari dissenyar estratègies de prevenció, diagnòstic i tractament innovadores. Malgrat ser un dels principals focus d'hepatitis C, les taxes de diagnòstic i tractament en persones que s'injecten drogues (PQID) són molt baixes. L'estudi HepCdetect II es va centrar en la millora del diagnòstic i caracterització de l'epidèmia pel virus de l'hepatitis C (VHC) en PQID. El projecte es va dur a terme en 410 PQID en actiu i que acudien a serveis de reducció de danys a Catalunya, on els usuaris poden obtenir material d'injecció. Es va avaluar la detecció de la infecció virèmica (RNA–VHC) en mostres de sang seca obtinguda per punció dactilar (dried blood spots, DBS) com a estratègia de cribratge i confirmació del VHC alternativa a l'algoritme clàssic, que es basa en la detecció dels anticossos i, si positius, la detecció del RNA-VHC en plasma venós. Els DBS permetrien descentralitzar el diagnòstic i evitar la venopunció, entre d'altres avantatges. La tècnica basada en DBS va resultar molt sensible i especifica (97,2% i 100%, respectivament), i no es van observar diferencies significatives en el nombre d'individus amb infecció virèmica identificats en comparació amb l'algoritme clàssic en dos passos. També es va estudiar la diversitat genètica del virus tant inter- com intra-hoste (el VHC circula dins l'individu en forma de múltiples variants estretament relacionades entre sí) mitjançant seqüenciació massiva. Això va permetre diferenciar els individus amb una infecció aguda (dins els sis primers mesos de la infecció) de les infeccions cròniques amb una sensibilitat del 93,3% i una especificitat del 95,0%. El 13,5% dels participants amb hepatitis C varen ser identificats com infeccions agudes, el que va permetre determinar el perfil d'aquests participants. A la vegada, es va poder estimar la incidència del VHC, que oscil·lava entre 31 i 59/100 persones/any. Paral·lelament, es va dur a terme un anàlisi filogenètic a partir de les dades de seqüenciació, que va permetre identificar aquells individus involucrats en events de transmissió recents (el 46,8% de les PQID amb infecció virèmica), i descriure el seu perfil, el que permetrà dissenyar estratègies de prevenció i tractament més dirigides. Per últim, es va avaluar un assaig en el punt d'atenció (Xpert® HCV VL Fingerstick) que utilitza sang capil·lar fresca per a la detecció i quantificació del RNA-VHC en una hora en PQID en un dels centres de reducció de danys. Aquest assaig va mostrar una sensibilitat del 98,4% i una especificitat del 100% en comparació amb el mateix assaig en mostres aparellades de plasma venós. Les dues tècniques avaluades (DBS i Xpert® HCV VL Fingerstick) són ben acceptades per la població de PQID i faciliten la descentralització i simplificació del diagnòstic en una població amb baixa vinculació al sistema sanitari, amb el potencial d'ajudar a assolir els objectius d'eliminació establerts per la OMS.

[en] Hepatitis C is a leading cause of cirrhosis and hepatocellular carcinoma worldwide. In 2015, the World Health Organization (WHO) developed a strategic plan for the elimination of viral hepatitis as a public health problem by 2030. To achieve this, innovative prevention, diagnosis and treatment strategies need to be designed. Despite being a major hotspot for hepatitis C, diagnosis and treatment rates in people who inject drugs (PWID) are very low. The HepCdetect II study focused on improving the diagnosis and characterization of the hepatitis C virus (HCV) epidemic in PWID. The project was carried out in 410 active PWID attending harm reduction services in Catalonia, where users can obtain injection material. The detection of active infection (HCV-RNA) in dried blood spot (DBS) samples was evaluated as an alternative HCV screening and confirmation strategy to the classical algorithm, which is based on antibody detection and, if positive, RNA-HCV detection in plasma. DBS would allow for decentralization of diagnosis and avoidance of venipuncture, among other advantages. The DBS-based technique was very sensitive and specific (97.2% and 100%, respectively), with no significant differences in the number of individuals with active infection identified compared to the classical two-step algorithm. The genetic diversity of the virus was also studied both at inter- and intra-host level (HCV circulates within the individual as multiple closely related variants) by next-generation sequencing. This allowed us to differentiate individuals with acute infection (within the first six months of infection) from chronic infections with a sensitivity of 93.3% and a specificity of 95.0%. Among those participants with active hepatitis C infection, 13.5% were identified as acute infections, which made it possible to determine their profile. We also estimated the incidence of HCV, which ranged from 31 to 59/100 person-years. In parallel, a phylogenetic analysis was carried out from sequencing data, which made it possible to identify those individuals involved in recent transmission events (46.8% of those PWID with viremic infection), as well as their profile, which will allow to design targeted prevention and treatment strategies. Finally, a point-of-care assay (Xpert® HCV VL Fingerstick) using capillary blood was evaluated for 1-hour HCV-RNA detection in PWID at one of the harm reduction centers. This assay showed 98.4% sensitivity and 100% specificity in comparison with the same assay in paired venous plasma samples. The two assays evaluated (DBS and Xpert® HCV VL Fingerstick) are well accepted by the study population and facilitate the decentralization and simplification of diagnosis in a population with low linkage to the healthcare system, with the potential to help achieve the elimination targets set by the WHO.